Դիմահարդարման վրձին

alt=Makeup Brushes|մինի|Դիմահարդարման վրձիններ
**Դիմահարդարման վրձին,** մազիկներով գործիք, օգտագործում են դիմահարդարման ընթացքում`դեմքի հարդարման համար։ Վրձինի մազիկները կարող են լինել բնական կամ սինթետիկ նյութերից, մինչդեռ բռնակը սովորաբար լինում է պլաստմասսայից կամ փայտից։ Երբ դիմահարդարման միջոցները կիրառում են համապատասխան վրձինով, դրանք ավելի լավ են ձուլվում մաշկին։

Դիմահարդարման վրձինների ձևերի և չափերի մեծ տեսականի կա` կախված դեմքի այն հատվածից, որտեղ կկատարվի դիմահարդարումը,կոսմետիկ արտադրանքը և ցանկալի արդյունքը։ Օրինակ,դիմահարդարման վրձինի ծայրի ձևը տարբեր կարող է լինել` հղկված, ուղիղ, անկյունային,կլոր,հարթ կամ կոնաձև։

## Դիմահարդարման վրձինների տեսակներ(ըստ կիրառման)
### Դեմք
մինի|Դիմահարդարման խոզանակների խորհուրդներ,որոնք օգտագործվում են դեմքի հարդարման համար։

* Տոնային քսուքի վրձին-երկար, փափուկ`մազիկներ, կոնաձև ծայր։
* Դիմափոշի վրձին-փափկամազ գլխիկ, փափուկ, լայն և շրջանաձ։
* Այծի մազիկներով վրձին-օգտագործվում է դիմափոշին հեռացնելու,ինչպես նաև դեմքի`քթի,այտոսկրերի գագաթները ընդգծելու համար։ Այծի մազիկներով վրձինը հիմնականում պատրաստված է բնական մանրաթելից, տարածվում է մինչև 180°, որը ծածկում է դեմքի մի մասը։
* Կարմրաներկի վրձին-այս վրձինը ունի նոսր մազիկներ և շրջանաձև գլուխ։ Այն նույն է ինչ դիմափոշու վրձինը, սակայն ավելի փոքր է,և կարող է լինել կլոր կամ անկյունային։
* Սնգույրի վրձին-պատրաստված է բնական մազիկներից, փափուկ է։ Այն հիանալի քսում է դիմափոշին` սնգույրը և դիմահարդարման միջոցը հավասարաչափ տարածում մաշկին։ Այս վրձինը կարելի է օգտագործել նաև ուղղակի դիմափոշի քսելիս,եթե դիմափոշի վրձինը սովորականից մեծ է օգտագործման համար։
* Քողարկող վրձին-փափուկ,հարթ,սուր ծայրով և լայն հիմքով։
* Կաբուկի վրձին-ունի երկու տեսակ`հարթ գլխիկով և անկյունային։ Երկու տեսակներն էլ ունեն հոծ մազիկներ։ Սա լավագույն միջոցն է հեղուկ տոնային քսուքների կիրառման համար, այն ապահովում է ամբողջական ծածկույթ։
* Կիսաբնական բազմաֆունկցիոնալ վրձին-հարթ, կլոր և փետրավոր։
* Փխրուն դիմափոշի վրձին-հաստ և կլորավուն։
* Դեմքի եզրագծային վրձին-թեք և կլորավուն այտոսկրերի համար։
* Դեմքի սպունգ-ունի բազմազան ձև,կառուցվածք (օգտագործել թաց կամ չոր վիճակում։
* Հայլայթերի վրձին-այս վրձինը սովորաբար պատրաստված է բնական մազիկներից, և համեմատաբար չափսերով փոքր է։ Սրածայր, բայց երկարավուն մազիկները կատարյալ են դիմագծերին դիմափոշու լուսարձակող միջոց կիրառելու համար։ Սրածայր մազիկները դիմահարդարման միջոցը հավասարաչափ տարածում են մաշկի վրա։
* Ստվերաներկման վրձին-Ստվերաներկման (ստվերագծման) վրձինները պատրաստված են բնական մազիկներից, արտաքինից փափուկ են։ Օգտագործվում է ցանկացած սուր եզրեր ստվերելու` անխափան էֆեկտի համար։ Պատրաստված լինելով բնական մանրաթելից այն լավագույնս համապատասխանում է դիմափոշի արտադրանքներին։

### Աչքեր
* Ստվերաներկի խոզանակներ։
** Հարթ ստվերաներկի խոզանակ - Այս խոզանակը կարելի է պատրաստել ինչպես սինթետիկ, այնպես էլ բնական մանրաթելերից,ունի հարթ ձև։ Այն օգտագործվում է դիմափոշու և կրեմի ստվերաներկերի հավասարաչափ կիրառման համար կոպերի շրջանում։ Հարթ ստվերաներկի խոզանակը նաև կոչվում է կատվի լեզվի խոզանակ։
** Անկյունային խոզանակ - Այս խոզանակը պատրաստված է բնական մանրաթելից և ունի թեքության անկյուն:Այն օգտագործվում է արտաքին անկյունում մուգ երանգներ ստեղծելու՝ ավելի մանրամասն տեսք հաղորդելու համար։
** Փափկամազ խառնող խոզանակ - Սովորաբար, խառնուրդի խոզանակները պատրաստվում են բնական մազիկներով՝ արտաքինից փափուկ են։ Դրանք օգտագործվում են ցանկացած անհարթ եզրեր ընդգծելու ՝ անթերի էֆեկտ ստանալու համար:Այս խոզանակները լավագույնս կիրառելի են փոշի արտադրանքի հետ՝ շնորհիվ բնական մանրաթելի։
** Ծալքավոր գծի խոզանակ - Այս խոզանակը կարելի է պատրաստել ինչպես բնական, այնպես էլ սինթետիկ մազիկներով և ունի սրածայր կտրվածք:Այն շատ ավելի փոքր է, քան նախորդ խառնուրդի խոզանակը,այն հիանալի կերպով համադրում է ծալքերի գույնը ՝ առանց որևէ տարբերության։
** Մատիտի խոզանակ - Այս խոզանակը նախորդ խառնուրդի խոզանակի զգալիորեն փոքրացված տարբերակն է և սովորաբար պատրաստված է լինում բնական մանրաթելերից:Մատիտի խոզանակը կարելի է օգտագործել փոքր հատվածներին գույներ ավելացնելու, ինչպես նաև դրանք ստվերելու համար՝ առանց  ավելորդ գունանյութերի տարածման:Կարելի է նաև միացնել հոնքերի կամարների և ներքին անկյունների շեշտադրումներ, սա լավ համադրվում է դիմափոշու հետ։
* Թևավոր աչքերի մատիտ խոզանակ - Այն պատրաստված է սինթետիկ մանրաթելից և ունի սուր ծայր՝ հազիվ նշմարելի մազիկներ, ինչն օգնում է ամենասուր և կատարյալ թևավոր մատիտին։
* Կեղտոտ խոզանակ -Այս խոզանակը պատրաստված է բնական մազիկներից՝ հավասարաչափ կիրառման համար,հիմնականում օգտագործվում է դիմափոշիների և քսուքների հետ։ Այն կարող է պատրաստվել նաև սրածայր գմբեթի փրփուրից:Դրա հիմնական օգտագործումը աչքերի մատիտը քսելն է,մուգ ստվերաներկերը ուրվագծելն է կամ կոպիտ գծերը մեղմելը։
* Թարթչաներկի խոզանակ - Սովորաբար այն լինում է թարթչաներկի հետ,բայց նաև կան միանգամյա օգտագործման խոզանակներ, սովորաբար, երբ թարթչաներկը կիրառվում է մի քանի տարբեր մարդկանց վրա։
* Հոնքերի խոզանակ - երկար, բարակ, ավելի կոշտ մազերով։
* Թարթիչների և հոնքերի սանր - Հոնքերի մազերը ուղղում ենք՝ օգտագրծելով հոնքերի սանր,իսկ թարթիչների սանրը օգնում է հեռացնել թարթիչներին կուտակված տուշը, ինչպես նաև օգնում ազատվել արհեստական  թարթիչներից։
* Կիսաբնական հոնքի խոզանակ  - Սա բազմաֆունկցիոնալ խոզանակ է, քանի որ կարող եք գծել թարթիչների վերին գիծը ՝ օգտագործելով կոր ծայրը, ինչպես նաև լրացնել հոնքերը։ Այս խոզանակը սովորաբար պատրաստվում է սինթետիկ մազերից։ Խոզանակը կարելի է օգտագործել դիմափոշիների, հեղուկների և քսուքների հետ։ Այս խոզանակի վերջում տեղադրված վարդակն օգնում է խառնել հոնքերի արտադրանքը,որպեսզի այն հնարավորինս բնական տեսք ունենա։

### Շուրթեր
* Շուրթերի երեսպատման վրձին - այս վրձինը չափսերով ավելի մեծ է, քան նուրբ երեսպատման վրձինը, օգտագործվում է շուրթերին հստակ ուրվագիծ հաղորդելու համար։
* Շուրթերի վրձին - այս վրձինն օգտագործվում է շուրթերին ծավալ հաղորդելու համար օգտագործելով ընտրած շուրթերի գույնը, և այն ապահովում է հավասարաչափ կիրառում։
* Շուրթերի փայլ կիրառիչ - սովորաբար լինում է շուրթերի փայլի հետ միասին, և ունի եղնաձև տեսք։

## Դիմահարդարման խոզանակների (վրձինների) մազիկների տեսակներ
Դիմահարդարման կիրառումը կարող է տարբեր լինել խոզանակի ստեղծման համար օգտագործվող նյութերի պատճառով։ Դիմահարդարման վրձինների մազիկները կարող են լինել սինթետիկ կամ բնական։ Դիմահարդարման ընթացքում վրձինը բավականին կարևոր է, քանի որ արտադրանքի կիրառման եղանակը մեծամասամբ կախված է դրանից. կախված է դիմահարդրման վրձնի տեսակից, և դրա մազիկներից, սրանք կարող են դիմահարդարման միջոցը սերտորեն միաձուլել դեմքին կամ հակառակը։

### Սինթետիկ մազիկներ
Սինթետիկ մազիկները դիմահարդարման վրձինների մեջ օգտագործվող ամենատարածված նյութն են։ Այս վրձինները հանդիպում են դեղատներում և դիմահարդարման հատուկ խանութներում։ Մազիկները պատրաստված են պլաստիկից, նեյլոնից կամ այլ սինթետիկ մանրաթելերից և կարող են ներկվել։ Սինթետիկ մազիկները հաճախ օգտագործվում են հեղուկ և յուղալի արտադրանքի համար, քանի որ դրանք հակված են ավելի հեշտությամբ խառնել, և չեն սպառում արտադրանքը այնքան, որքան բնական վրձինների մազիկները:Սինթետիկ մազիկները փափուկ են։ Դրանք սովորաբար ավելի երկար են օգտագործվում քան բնական մազերովը, քանի որ մազիկները չեն քայքայվում և այնքան էլ փխրուն չեն։

### Բնական մազիկներ
Բնական մազիկները հաճախ մուգ գույնի են լինում, միջին փափկության, շուտ են թափվում, ավելի լավ են պահում գունանյութերը և դժվար է լվանալ։ Քանի որ բնական մազերը շատ ծակոտկեն են, դրանք ներծծում են ավելի շատ գունանյութեր և հավասարաչափ տարածում դրանք։ Բնական մազիկներով վրձինները լավագույնս կիրառելի են փոշի արտադրանքի համար, և ավելի լավ է խուսափել հեղուկ կամ յուղալի արտադրանքներից, քանի որ դրանք ներծծում են արտադրանքի մեծ մասը։ Թեև բնական մազերն ավելի նախընտրելի են կոսմետիկ արդյունաբերության մեջ, սակայն մազերն ինքնին կարող են ալերգիկ ռեակցիաներ առաջացնել շնորհիվ կենդանական ծագման։ Բնական մազիկները թույլ են տալիս ավելի հեշտ վերահսկել արտադրանքը, երբ այն խառնվում է կամ նույնիսկ կիրառվում արտադրանքին՝ շնորհիվ  մազերի կուտիկուլների։

#### Բնական մազիկների տեսակներ

* Սամույր
* Այծ
* Փորսուղ
* Պոնի
* Սկյուռ
* Կոլինսկի սամույր
* Քիսել (նաև հայտնի է որպես կարմիր սամույր)

## Ծանոթագրություններ


Կատեգորիա:Գործիքներ
Կատեգորիա:Դեմք
Կատեգորիա:Կոսմետիկա